
					Vi ønsker deg en god lesestund!

					Hilsen Susan og Ellen 

					©Indieforfatter Susan Thorkildsen

					Instagram: susanpoesi – Facebook: Bøker av Susan 

					Illustrasjoner ©Ellen Fossli – www.kirell.no

					Bokbasen vareeiernummer: 904258

					www.eboknorden.com

					ISBN: 9788299993456 (ePub)

					Nå skal du få høre om en liten person på 4 år, som heter Andrea.

					Andrea har en mor, en mormor, en farfar og en farmor.

					De er veldig glade i å pynte seg.

					De har alltid nyvasket hår og negler med neglelakk på.

					– Kanskje du kan finne ut hvem som eier disse pyntetingene?

					Moren til Andrea er ung og vakker. 

					Hun har langt lyst hår og røde negler.

					Mormoren til Andrea er sykepleier. 

					Hun har skulderlangt rødt hår og grønne negler. 

					Farfar er fisker på en båt. Hen fisker reker og torsk. 

					Det er god mat. Farfar har grått hår, bart og hull i ørene. 

					Hen synes neglelakk er kult, og noen ganger liker farfar 

					å ta på seg kjole og sko med høye heler.

					Farmoren til Andrea har brunt hår, som nesten alltid er satt opp 

					i en topp med en glitterspenne. 

					Farmor har franske negler, som er blanke med hvit tupp, og 

					gullringer i ørene. Andrea ønsker seg også hull i ørene, for da 

					kan hun ha øredobber i ørene sine, sånn som farmor har, for 

					det synes Andrea er veldig, veldig fint.

					Andrea synes det er så fint med neglelakk.

					Hun har 5 neglelakkflasker på rommet sitt.

					Det er veldig vanskelig å velge farge, for alle er like fine.

					Flaskene har mange forskjellige farger. Det er rød, rosa, blå, blank og hvit med glitter.

					I dag vil Andrea ha blå neglelakk på neglene sine. Det passer ikke helt til de klærne som hun har på seg nå, men hun tenker – jeg kan bytte farge senere.

					Hun danser rundt i stua, samtidig som den blå neglelakken tørker på fingrene hennes.

					JUHU...

